Diari Oficial de la Generalitat Valenciana


Sumari del DOGV 3234, del 04-05-1998 (1998/2679)

ACORD de 5 de març de 1998, de la Comissió Territorial d'Urbanisme de València, relatiu a la modificació número 3 de les Normes Subsidiàries de Benirredrà.
-----------------------------------------------------------------------------------------------------------------------------------------------------------

### Dades del document

Número de DOGV
:   3234

Data del DOGV
:   04-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2679


Data del document
:   05-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 5 de març de 1998, de la Comissió Territorial d'Urbanisme de València, relatiu a la modificació número 3 de les Normes Subsidiàries de Benirredrà. [1998/X2679]
  
Vist l'expedient tramés per l'Ajuntament de Benirredrà referit a la modificació número 3 de les Normes Subsidiàries, i d'acord amb els següents
  
Antecedents de fet
  
Primer
  
El projecte es va emetre a informació pública mitjançant acord del Plenari de l'Ajuntament, en sessió del 23 de maig de 1997. Després del pertinent període d'exposició pública, en el qual no es van presentar al·legacions, es va resoldre la seua aprovació provisional, tal com es recull de l'acord d'exposició pública.
  
Segon
  
El projecte consta de memòria justificativa i plans d'informació i ordenació.
  
Tercer
  
La modificació parteix d'instància particular presentada pels propietaris del sòl afectat, en què sol·liciten un canvi dels usos atribuïts per les Normes Subsidiàries.
  
En concret es planteja el canvi d'ús en determinades illes de cases de sòl urbà, passant de l'ús industrial on es permet l'habitatge annex a la nau, a residencial unifamiliar entre mitgeres. L'ajuntament justifica la necessitat d'aquestes modificacions en les demandes existents d'aquest tipus d'habitatges i en la falta d'expectatives respecte de l'ús industrial.
  
Quart
  
Benirredrà té Normes Subsidiàries aprovades definitivament per la Comissió Provincial d'Urbanisme, en la sessió del 30 de desembre de 1985.
  
Aquestes normes inclouen dues modificacions puntuals, aprovades definitivament l'11 de maig de 1993 i el 23 d'octubre de 1996, que plantejaven entre altres coses, canvis d'ús en determinades illes de cases del sòl urbà.
  
Cinquè
  
La Comissió Territorial d'Urbanisme, en la sessió del 30 d'octubre de 1997, va adoptar l'acord de suspendre l'aprovació definitiva de la modificació número 3 de les Normes Subsidiàries de Benirredrà fins que es repararen unes deficiències que, en síntesi, es referien a la necessitat de procedir a la revisió de les zonificacions de forma que quedaren independitzats els usos residencials i industrials, ja que no estava justificada la necessitat de compatibilitzar-los en la mateixa zona i en la mateixa illa de cases.
  
Sisè
  
L'ajuntament per tal de reparar les deficiències mencionades ha procedit a introduir modificacions en el projecte, que han estat aprovades pel plenari municipal, en la sessió del 29 de desembre de 1997.
  
Aquestes modificacions es concreten en una ampliació del canvi d'ús industrial a residencial a altres illes de cases de l'àrea, i es deixa únicament la que limita amb el cementiri públic amb ús industrial per a satisfer la xicoteta demanda que puga produir-s'hi.
  
La modificació deixa en situació de fora d'ordenació els usos industrials existents en les illes de cases anomenades C i D, i l'ajuntament aporta un document acreditatiu de la conformitat dels propietaris dels solars i edificacions industrials existents en aquestes, respecte de la modificació plantejada.
  
Per a això s'incorpora el següent article a les Normes Urbanístiques:
  
Article 24.b.
  
Les edificacions industrials existents en l'actualitat en les illes de cases C i D quedaran fora d'ordenació quant a l'ús, i podran continuar amb l'ús industrial actual mentre no es decidesca la seua transformació en ús residencial entre mitgeres al qual s'han destinat aquestes illes de cases.
  
En el període que transcórrega fins el canvi mencionat, l'ordenança d'aplicació a aquestes edificacions seran les contingudes en el títol V, apartat B, article 24 de les Normes Subsidiàries vigents.
  
Fonaments de dret
  
Primer
  
La tramitació és correcta, d'acord amb el que estableix l'article 38, per remissió del 55.1 de la Llei 6/1994, Reguladora de l'Activitat Urbanística.
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
La modificació inclou la qualificació d'una parcel·la de 770 m2 com a dotació pública, per tal de compensar l'increment poblacional que generaria la modificació.
  
Quart
  
Amb les modificacions introduïdes en el projecte poden entendre's reparades les deficiències estimades per la Comissió Territorial d'Urbanisme, en la sessió del 30 d'octubre de 1997.
  
Cinquè
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de Normes Subsidiàries de municipis de menys de 50.000 habitants, d'acord amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme de València, en la sessió del 5 de març de 1998 acorda:
  
Aprovar definitivament la modificació número 3 de les Normes Subsidiàries de Benirredrà. L'Ajuntament de Benirredrà haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.